In 'n ekosisteem gelaai met mededingende bakterieë, swamme en parasiete het hierdie organismes in die stryd om oorlewing baie strategieë van verdediging ontwikkel. Een van die wapens in die gasheerverdediging is 'n groep peptiede met uitgesproke antimikrobiese aktiwiteit. Verskeie antimikrobiese peptiede word as sekondêre metaboliete wat deur Bacillus stamme geproduseer, soos die sikliese ituriene, surfaktien, gramisidien S en tirosidiene, en die lineêre gramisidiene. Baie ander mikrobiese spesies, plante, diere en insekte gebruik ook antimikrobiese peptiede vir verdediging. Hierdie geengekodeerde peptiede het meestal 'n breë spektrum antimikrobiese aktiwiteit en is gewoonlik lineêr met ŉ uitgesproke amfipatiese struktuur. Hulle kan alleen optree of in sinergistiese komplekse om hul vinnige dodingsaksie uit te oefen.
Die laboratorium wat die BIOPEP Peptiedgroep huisves, het ook 'n peptiedsintese, produksie en suiweringseenheid wat 'n diens aan navorsingsgenote en die nywerheid lewer. BIOPEP is tans die enigste groep in Suid-Afrika wat sintetiese peptiede vir die bedryf produseer. Vir meer besonderhede kontak ons.